Príloha č. 4 k vnútornému predpisu č. 21/2026
Dohoda o vykonaní záverečnej stáže

Univerzita Komenského v Bratislave
[bookmark: _Hlk225864492]Sídlo: Šafárikovo nám. 6, 814 99 Bratislava - mestská časť Staré Mesto
IČO: 00 397 865
Fakulta:	..........................................
Adresa:              .........................................
Zastúpená:       ..........................................., dekan/dekanka
(ďalej len „fakulta“)

a

(názov prijímajúceho subjektu)
Sídlo/adresa:	..........................................
IČO:		...........................................
Zastúpená/osoba zodpovedná za vykonanie stáže: ..........................................
(ďalej len „prijímajúci subjekt“)

a

(meno a priezvisko študenta/študentky)
Trvale bytom:		..........................................
Dátum narodenia:	...........................................
Študijný odbor:	..........................................
Študijný program:	..........................................
Stupeň štúdia:		..........................................
(ďalej len „študent“)
(ďalej spoločne len „zúčastnené strany“)

uzatvárajú týmto

v zmysle § 51 zákona č. 40/1964 Zb. Občiansky zákonník v platnom znení dohodu o vykonaní záverečnej stáže študenta u prijímajúceho subjektu (ďalej len „dohoda“).

Čl. 1
Predmet dohody

1) Predmetom tejto dohody je spolupráca zúčastnených strán pri zabezpečení záverečnej stáže študenta fakulty u prijímajúceho subjektu v súlade s § 83 zákona č. 300/2025 Z. z. o vysokých školách a o zmene a doplnení niektorých zákonov (vysokoškolský zákon) v znení neskorších predpisov (ďalej len „zákon“) za podmienok bližšie špecifikovaných v ďalších ustanoveniach tejto dohody.

2) Účelom tejto dohody je absolvovanie záverečnej stáže zameranej na získanie praktických skúseností študenta, ktorá umožní preukázať schopnosť uplatniť nadobudnuté vedomosti, zručnosti a kompetencie pri výkone práce na pracovisku v súlade so vzdelávacími výstupmi príslušného študijného programu.

3) Záverečná stáž bude vykonávaná pod odborným dohľadom konzultanta ................., e-mail: ......................... a pod vedením osoby zodpovednej za vykonávanie záverečnej stáže z prijímajúceho subjektu ............, e-mail: ................. .

4) Odborné zameranie záverečnej stáže je určené témou: „..........................................“.

5) Miesto výkonu záverečnej stáže je určené prijímajúcim subjektom a bude realizované na pracovisku prijímajúceho subjektu na adrese: .......................................... .

Čl. 2
Podmienky výkonu záverečnej stáže

1) Prijímajúci subjekt sa zaväzuje zabezpečiť študentovi absolvovanie záverečnej stáže zodpovedajúcej zameraniu jeho štúdia a umožniť mu výkon odborných činností v rozsahu súvisiacom s činnosťou prijímajúceho subjektu. Náplň záverečnej stáže musí byť v súlade so vzdelávacími výstupmi a požiadavkami príslušného študijného programu.

2) Prijímajúci subjekt sa zaväzuje, že počas výkonu záverečnej stáže bude prostredníctvom osoby zodpovednej za vykonávanie záverečnej stáže prideľovať študentovi pracovné úlohy, organizovať, riadiť a kontrolovať jeho činnosť a udeľovať mu na tento účel záväzné pokyny, ako aj vytvárať vhodné podmienky na zaistenie bezpečnosti a ochrany zdravia pri práci, a to v rozsahu zodpovedajúcom podmienkam poskytovaným zamestnancom v pracovnom pomere alebo obdobnom pracovnom vzťahu prijímajúceho subjektu. Prijímajúci subjekt sa zároveň zaväzuje zabezpečiť študentovi osobné ochranné pracovné prostriedky za rovnakých podmienok ako svojim zamestnancom, a to počas celej doby výkonu záverečnej stáže.

3) Prijímajúci subjekt sa zaväzuje zabezpečiť, aby bol študent pred začatím záverečnej stáže preukázateľne preškolený v oblasti bezpečnosti a ochrany zdravia pri práci a riadne oboznámený s prevádzkovým režimom pracoviska.

4) Prijímajúci subjekt sa zaväzuje zabezpečiť na začiatku záverečnej stáže preškolenie študenta v oblasti povinnosti zachovávať mlčanlivosť o všetkých skutočnostiach, o ktorých sa dozvie v súvislosti s výkonom záverečnej stáže, ako aj v oblasti ochrany osobných údajov a povinnosti mlčanlivosti o osobných údajoch, s ktorými bude študent počas záverečnej stáže nakladať. Povinnosť mlčanlivosti podľa tohto ustanovenia trvá aj po skončení záverečnej stáže, a to až do momentu uzavretia inej dohody medzi študentom a prijímajúcim subjektom.

5) Študent sa zaväzuje, že pri výkone záverečnej stáže bude dodržiavať pokyny osoby zodpovednej za vykonávanie záverečnej stáže a zodpovedať za riadne plnenie odborných úloh súvisiacich so záverečnou stážou, ako aj za dodržiavanie jej časového harmonogramu. Študent zároveň zodpovedá za dodržiavanie interných predpisov prijímajúceho subjektu, predpisov bezpečnosti a ochrany zdravia pri práci a za ochranu dôverných skutočností, s ktorými sa oboznámi počas výkonu záverečnej stáže.

6) Študent zodpovedá za škodu, ktorú spôsobí prijímajúcemu subjektu porušením svojich povinností pri výkone záverečnej stáže. Prijímajúci subjekt zodpovedá za škodu na zdraví, pracovný úraz, chorobu z povolania alebo inú škodu, ktorú študent utrpí počas výkonu záverečnej stáže alebo v priamej súvislosti s jej výkonom, a to v rozsahu ustanovenom príslušnými všeobecne záväznými právnymi predpismi. Študent je zároveň povinný bezodkladne oznámiť prijímajúcemu subjektu vznik škody, úrazu alebo inej mimoriadnej udalosti, ku ktorej dôjde počas výkonu záverečnej stáže. 

7) Zúčastnené strany sa zaväzujú, že medzi prijímajúcim subjektom a študentom neexistuje konflikt záujmov a zároveň nemožno dôvodne predpokladať jeho vznik. Za konflikt záujmov sa na účely tejto dohody považuje najmä existencia pracovnoprávneho, majetkového, personálneho alebo iného obdobného vzťahu medzi študentom a prijímajúcim subjektom alebo osobami podieľajúcimi sa na činnosti prijímajúceho subjektu, ktorý by mohol ovplyvniť nezávislosť, nestrannosť, objektivitu alebo riadny priebeh záverečnej stáže alebo jej hodnotenia. Za konflikt záujmov sa považujú aj iné okolnosti spôsobilé vyvolať pochybnosti o objektívnosti výkonu alebo hodnotenia záverečnej stáže.

8) Zúčastnené strany berú na vedomie, že v súvislosti s plnením tejto dohody môže dôjsť k spracúvaniu osobných údajov študenta prijímajúcim subjektom a/alebo fakultou, a to výlučne v rozsahu nevyhnutnom na zabezpečenie, realizáciu a administráciu záverečnej stáže a plnenie povinností vyplývajúcich z tejto dohody, v súlade s príslušnými všeobecne záväznými právnymi predpismi o ochrane osobných údajov.

9) Študent je po absolvovaní záverečnej stáže povinný vypracovať záznam zo záverečnej stáže, v ktorom uvedie najmä priebeh záverečnej stáže, vykonané činnosti a preukáže schopnosť uplatniť nadobudnuté vedomosti, zručnosti a kompetencie v praxi.

10) Súčasťou tejto dohody je povinnosť konzultanta na strane fakulty a osoby zodpovednej za vykonávanie záverečnej stáže na strane prijímajúceho subjektu vypracovať posudky k záznamu zo záverečnej stáže, pričom osoba zodpovedná za vykonávanie záverečnej stáže zároveň potvrdí rozsah a charakter činností vykonávaných študentom počas trvania záverečnej stáže.

11) Zúčastnené strany sa zaväzujú zabezpečiť, aby záverečná stáž študenta bola realizovaná v súlade so študijným poriadkom fakulty a príslušnými vnútornými predpismi.

Čl. 3
Trvanie dohody

1) Táto dohoda sa uzatvára na dobu určitú, a to na obdobie od XX.XX.XXXX do XX.XX.XXXX, pričom celkový rozsah záverečnej stáže je stanovený na XY hodín. 

2) Prijímajúci subjekt je oprávnený odstúpiť od tejto dohody v prípade podstatného porušenia jej podmienok zo strany študenta, najmä ak študent poruší záväzné pokyny osoby zodpovednej za vykonávanie záverečnej stáže alebo predpisy bezpečnosti a ochrany zdravia pri práci.

3) Fakulta alebo študent sú oprávnení odstúpiť od tejto dohody v prípade podstatného porušenia jej podmienok zo strany prijímajúceho subjektu, najmä ak prijímajúci subjekt nezabezpečí riadny výkon záverečnej stáže v dohodnutom rozsahu alebo nezabezpečí študentovi podmienky výkonu záverečnej stáže z hľadiska bezpečnosti a ochrany zdravia pri práci v rozsahu zodpovedajúcom podmienkam poskytovaným zamestnancom prijímajúceho subjektu.

Čl. 4
Platnosť dohody

1) Táto dohoda nadobúda platnosť dňom jej podpísania všetkými zúčastnenými stranami.

2) Platnosť tejto dohody zaniká:
a) písomnou dohodou zúčastnených strán o jej ukončení,
b) písomným odstúpením ktorejkoľvek zo zúčastnených strán doručeným ostatným zúčastneným stranám,
c) dňom riadneho skončenia štúdia podľa § 86 ods. 1 zákona,
d) iným skončením štúdia podľa § 87 ods. 1 zákona.

3) Táto dohoda nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. 

Čl. 5
Spoločné a záverečné ustanovenia

1) Práva a povinnosti zúčastnených strán, ktoré nie sú upravené v tejto dohode, sa spravujú príslušnými ustanoveniami všeobecne záväzných právnych predpisov, ktorými sú zúčastnené strany viazané a zaväzujú sa ich dodržiavať. 

2) Ak sa niektoré ustanovenie tejto dohody stane neplatným, neúčinným alebo nevykonateľným, nemá to vplyv na platnosť, účinnosť a vykonateľnosť ostatných ustanovení tejto dohody. Zúčastnené strany sa zaväzujú nahradiť takéto ustanovenie novým ustanovením, ktoré sa čo najviac približuje účelu pôvodného ustanovenia.

3) Túto dohodu možno meniť a dopĺňať výlučne formou písomných, chronologicky očíslovaných dodatkov, ktoré musia byť podpísané osobami oprávnenými konať v mene zúčastnených strán.

4) Zúčastnené strany sa zaväzujú riešiť všetky spory vzniknuté z tejto dohody alebo v súvislosti s ňou prednostne zmierom a vzájomnou dohodu. V prípade, ak sa spor nepodarí vyriešiť dohodu zúčastnených strán, bude riešený v súlade s príslušnými všeobecne záväznými právnymi predpismi. 

5) Zúčastnené strany vyhlasujú, že sa s obsahom tejto dohody pred jej podpísaním riadne oboznámili, jej obsahu porozumeli a s jej podmienkami súhlasia. Zároveň vyhlasujú, že túto dohodu uzatvárajú slobodne, vážne, určito a zrozumiteľne, bez nátlaku a nápadne nevýhodných podmienok.

6) Táto dohoda je vyhotovená v troch rovnopisoch, pričom každý z nich má platnosť originálu. Každá zo zúčastnených strán obdrží po jednom vyhotovení tejto dohody.

V Bratislave/Martine dňa .....................................

